OpenLLM-France/wikimedia huggingface dataset:
# Puny americà

* No s'ha de confondre amb Iron Fist.
El puny americà, puny d'acer, puny de bronze o artells de ferro és una arma formada per una estructura metàl·lica que s'ajusta directament a la mà de la persona, més exactament als artells i al palmell de la mà. Això fa que en donar un cop de puny amb aquest artefacte a la mà, les lesions causades a l'adversari siguin de major magnitud i l'impacte en la mà de qui colpeja sigui mínim. És una arma blanca que pot resultar mortal i pot arribar a trencar el crani d'una forma ràpida i senzilla. A causa d'això, el port i comerç d'aquests articles està prohibit en diverses legislacions.
És usat com a arma de contusió utilitzada per defensa personal i com arma ofensiva. També rep altres noms com boxer o artells de ferro. El seu origen radica a França, amb els anomenats revòlvers d'apatxe utilitzats pels criminals a França durant els primers anys del segle xx. Avui en dia és una arma popular entre determinades subcultures i tribus urbanes.
La seva fabricació és gairebé sempre amb metalls forts, com acer, alumini, fibra de vidre i en algunes ocasions coure, bronze, plom (o aliatges d'aquest), plata o or.

## Forma i mida

Té una forma molt senzilla amb forats, es posa en la mà, exactament en els artells. Aquestes armes són molt perilloses i destructives, ja que amb un cop pot rompre molt fàcilment el crani o algun altre òs. Són molts diversos els materials que es poden utilitzar per fer-los, materials com l'or, plata, però són més sovint fets amb metalls com: acer, alumini i ferro.

## Referències

* ↑ Supreme Court. Colección de las sentencias y resoluciones dictadas por el Tribunal Supremo de Puerto Rico (en castellà). vol.23. Equity Publishing Corporation, 1916, p. 391.

## Enllaços externs

* Armes blanques Arxivat 2010-02-08 a Wayback Machine.
* Puny americà Arxivat 2009-02-26 a Wayback Machine.
# Ramadan

«Ramadan» té aquests significats:
* Mes musulmà: vegeu ramadà
* Dinastia turca dels Ramazanoğulları (abans Ramadan Oghullari), també ramazànides
* Beylik de Ramadan o Ramazan o Beylik de Ramazan-oğlu o Beylik de Ramadan-oghlu (abans Ramadan-Oghlu)
# Orwel·lià

Orwel·lià és un adjectiu que descriu una situació, idea o condició social que l'escriptor George Orwell va identificar com a destructiva per al benestar d'una societat lliure i oberta. Denota una actitud i una política brutal de control totalitari mitjançant la propaganda, la vigilància, la desinformació, el negacionisme (doublethink) i la manipulació de la història, inclosa la novaparla, una persona l'existència passada de la qual s'esborra del registre i la memòria públics, practicada pels governs repressius moderns. Sovint, això és palès en les circumstàncies descrites a les seves novel·les, particularment 1984, tot i que el doble discurs polític és criticat al llarg de la seva obra, com a Politics and the English Language.
The New York Times ha considerat que el terme és «l'adjectiu més utilitzat derivat del nom d'un escriptor modern».

## Referències

* ↑ «orwel·lià -ana adj». Universitat Pompeu Fabra, 21-01-2016. [Consulta: 23 desembre 2023].
* ↑ Drabble, Margaret. The Oxford Companion to English Literature. Sixth. Oxford and New York: Oxford University Press, 2000, p. 726. ISBN 0-19-861453-5.
* ↑ Traub, James. «The Empty Threat of 'Boots on the Ground'». The New York Times, January 5, 2016.
* ↑ Nunberg, Geoffrey «Simpler Terms; If It's 'Orwellian,' It's Probably Not» (en anglès). , 22-06-2003.
* ↑ Jordison, Sam. «Do you really know what 'Orwellian' means?» (en anglès). the Guardian, 11-11-2014. [Consulta: 27 febrer 2018].
# NGC 3489

NGC 3489 és una galàxia espiral barrada (SB0-a) localitzada en la direcció de la constel·lació del Lleó. Posseeix una declinació de +13° 54' 03" i una ascensió recta d'11 hores, 00 minuts i 18,4 segons.
La galàxia NGC 3489 va ser descoberta el 8 d'abril de 1784 per William Herschel.

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «NGC 3489». NASA/IPAC Extragalactic Database. National Aeronautics and Space Administration / Infrared Processing and Analysis Center, 2008. [Consulta: 25 febrer 2011].

## Enllaços externs

* SIMBAD: UGC 12099 -- Dades de NGC 3489.
# Mundilfari

* Per a altres significats, vegeu «Mundilfari (satèl·lit)».
En la mitologia nòrdica Mundilfœri, Mundilfari o Mundilfäri (nòrdic antic, possiblement "el que es mou d'acord amb temps determinats") és el pare de Sól, associada amb el Sol, i Máni, associada amb la Lluna. Mundilfari es troba referit en el poema de l'Edda poètica Vafþrúðnismál estrofa 23, i al capítol 11 del llibre de l'Edda prosaica, Gylfaginning.
| « | Diu Vafþrúðnir: "Mundilfœri es diu el que fou el pare de la Lluna i del Sol igualment; el cel recorren els dos cada dia per marcar als homes el temps." | » |
| — Edda poètica - |||
La llegenda narra que quan nasqueren els seus fills eren tan formosos que els anomenà Máni i Sól. Els déus s'enfadaren per aquest orgull i s'enportaren els dos nens, posant-los al cel per guiar els carros del Sol i la Lluna, que havien creat usant el foc de Muspellheimr. Els dos nens foren empaitats per un terrífic llop anomenat Skoll ("el traïdor"). Aquesta llegenda es narra al Gylfaginning.

## Etimologia

El nom apareix de diferents formes, algunes d'elles significativament diverses per això s'han proposat diferents teories sobre el nom. John Lindow afirma que si el primer element, mundil- està relacionat amb mund, que significa "període," llavors el nom podria ser un kenning de la Lluna. Rudolf Simek també afirma el mateix significat.
El nom de Mundilfari s'ha donat a un satèl·lit de Saturn.

## Referències

* 1 2 Simek, Rudolf (2007) translated by Angela Hall. Dictionary of Northern Mythology. D.S. Brewer (anglès)Simek (2007:222). ISBN 0-85991-513-1
* ↑ Vafþrúðnismál - el discurs de Vafþrúðnir XXIII|Vafþrúðnir kvað:(anglès)
* 1 2 Lindow, John (2001). Norse Mythology: A Guide to the Gods, Heroes, Rituals, and Beliefs. Oxford University Press. (anglès) ISBN 0-19-515382-0
# Lucien Lévy-Bruhl

Lucien Lévy-Bruhl (París, 10 d'abril de 1857 - 13 de març de 1939) va ser un sociòleg i antropòleg francès.
Els seus estudis sociològics sobre la mentalitat dels pobles considerats primitius han exercit una gran influència sobre la cultura occidental contemporània, si bé moltes de les seves tesis es discuteixen avui. Les seves idees s'han d'inserir al context del colonialisme i la visió de la superioritat europea que se sostenia des de les nacions colonitzadores per justificar el colonialisme com un procés civilitzador. Aquestes teories sobre el primitivisme també es van fer servir per explicar que les dones eren éssers inferiors.
Seguint les idees del sociòleg francès Émile Durkheim (1859-1959), considerà la moral com la ciència dels costums, basada en regles de conducta que, en un determinat context social, apareixen com objectives i necessàries, com si fossin lleis naturals.

## Obres principals

* Les funcions mentals de les societats inferiors (1910).
* La mentalitat primitiva (1922).
* El sobrenatural i la naturalesa de la mentalitat primitiva (1931).
* La mitologia primitiva (1935).
* L'experiència mística i els símbols dels primitius (1938).
* Revisió filosòfica (1949); escrits arreplegats i publicats després de la seua mort.

## Bibliografia

* Lévy-Bruhl, Lucien. El alma primitiva. Barcelona: Península, 2003. ISBN 9788483075647.
# Ptolemeu d'Alexandria (ambaixador)

Ptolemeu d'Alexandria (en llatí Ptolemaeus, en grec antic Πτολεμαίος) era un retòric d'Alexandria que Ptolemeu VIII Evergetes II va enviar com a ambaixador a Antíoc IV Epifanes quan aquest assetjava Alexandria l'any 170 aC. És probablement el mateix Ptolemeu germà de Comanus al que va acompanyar a la seva ambaixada a Roma el 162 aC, segons diu Polibi.

## Referències

* ↑ 16.Ptolemaeus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 566
# Lipovka

«Lipovka» té aquests significats:
* Lipovka (Sverdlovsk), localitat de l'óblast de Sverdlovsk, a Rússia
* Lipovka (Tambov), localitat de l'óblast de Tambov, a Rússia
* Lipovka (Líssie Gori), localitat de l'óblast de Saràtov, a Rússia
* Lipovka (Petrovsk), localitat de l'óblast de Saràtov, a Rússia
* Lipovka (Bélgorod), localitat de l'óblast de Bélgorod, a Rússia
# Ramnagar (Barabanki)

Ramnagar és una ciutat, tehsil i nagar panchayat del districte de Barabanki a Uttar Pradesh situada a 25° 17′ N, 83° 02′ E﻿ / ﻿25.28°N,83.03°E﻿ / 25.28; 83.03. Consta al cens del 2001 amb una població de 12.416 habitants.

## Història

Formava una pargana o unitat fiscal entre el riu Chauka al nord i el Kalyani al sud, amb una superfície de 290 km² i una població de 80.559 habitants el 1881, on el principal propietaria era un rajput raikwar que a la part final del segle xix era Raja Sarabjit Singh. La població principal de la pargana era Ramnagar amb 5.376 habitants que fou capital d'un tahsil fins que fou traslladada vers 1880 a Fatehpur. Modernament va recuperar la condició de capital de tehsil.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Parabotia fasciata

Parabotia fasciata és una espècie de peix de la família dels cobítids i de l'ordre dels cipriniformes.

## Morfologia

* Fa 15 cm de llargària màxima.
* Es diferencia de Parabotia bimaculata i de Parabotia parva per la presència d'un únic punt fosc a la base de l'aleta caudal (vs. dos en el primer i d'una franja prima i vertical en el segon).

## Alimentació

En estat salvatge és un depredador bentònic, el qual es nodreix d'insectes, de crustacis i, potser també, d'alevins.

## Hàbitat i distribució geogràfica

És un peix d'aigua dolça i salabrosa, demersal i de clima subtropical (20 °C-26 °C), el qual viu a la Xina: les conques dels rius Iang-Tsé i Perla a Guangdong i Guangxi, i probablement també, a Yunnan, Guizhou i Jiangxi.

## Amenaces

Les seues amenaces potencials són la seua pesca per al consum humà, la contaminació de l'aigua, la construcció de preses i d'altres alteracions hidrològiques.

## Observacions

És inofensiu per als humans.

## Referències

* 1 2 3 Dabry de Thiersant P., 1872. Nouvelles espèces de poissons de Chine. A: La pisciculture et la pêche en Chine. París. i-ix, 1-196, Pls. 1-50 + 35 (bis). Pisciculture Chine. 178-192.
* ↑ uBio (anglès)
* 1 2 3 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 3 FishBase Arxivat 2014-02-27 a Wayback Machine. (anglès)
* 1 2 Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle (Baixa Saxònia), Alemanya. 864 p.
* 1 2 Seriously Fish (anglès)
* ↑ GBIF (anglès)
* ↑ UICN (anglès)

## Enllaços externs

* BioLib (anglès)
* AQUATAB (txec)
* ION (anglès)
* Loaches Online (anglès)
# La Torderola

La Torderola és una riera que neix al vessant nord-oest del Montbarbat i, travessant el terme municipal de Maçanet de la Selva, s'ajunta amb la Séquia de Sils abans de descarregar les poques aigües que té a la Riera de Santa Coloma. La Torderola era una de les rieres que abocaven a l'antic llac de Sils, ja desaparegut.
El nom seria una al·lusió a la presència abundant de tords.

## Referències

* ↑ «La Torderola». Gran Enciclopèdia Catalana. Barcelona: Grup Enciclopèdia Catalana.
* ↑ «Museus de Sils». [Consulta: 15 novembre 2021].
* ↑ Mallorquí, Elvis «Masos medievals i cognoms endèmics a les terres de Girona». Quaderns de la Selva, 2011, pàg. 11–55. ISSN: 2385-4480.
# Motor Hyundai Kappa

La sèrie Kappa és el nom que reben una nova generació de motors de 4 cilindres fabricats per Hyundai Motor Company. Compleixen la normativa EURO 4 en l'actualitat.
S'espera que el Hyundai i20 també rebi aquest nou motor.

## 1.2

Hyundai va anunciar el 15 de juliol de 2008 que iniciaria la producció del motor 1.25L a la planta de Chennai, Índia. Aquest és d'arquitectura DOHC, amb l'intake manifold de plàstic i el bloc i culata d'alumini; aquesta configuració permet deixar el pes del motor en solament 84 kg. El seu sistema d'injecció és MPI amb el sistema RLFS; té un diàmetre (bore) de 71 mm i una carrera (stroke) de 75.6 mm; la seva compressió és de 10.5; el desplaçament del motor (cilindrada) és de 1.197 cc. La potència d'aquest motor és de 80 cv @ 5200 rpm i la torsió és de 112 N·m @ 4000 rpm.
Vehicles que equipen aquest motor:
* 2008-actualitat: Hyundai i10

## 1.25

Es tracta del mateix motor esmentat però presenta diferències en la carrera (stroke), que és més llarga: 78.8 mm, quedant el desplaçament en 1.248 cc. Té les mateixes especificacions respecte de compressió del motor anterior; aquest serà ofert pels vehicles que es comercialitzin al mercat europeu. La seva potència varia en un rang de 77 cv @ 6000 rpm a 77.8 cv @ 6000 rpm i la torsió de 116 N·m @ 4000 rpm a 118 N·m @ 4000 rpm.
Vehicles que equipen aquest motor:
* 2008-actualitat: Hyundai i10

## Referències

* ↑ «Hyndai i10 from india to have the first fuel efficient kappa engine».

## Enllaços externs

* Informació del motor Kappa (anglès)
# Misenita

La misenita és un mineral de la classe dels sulfats. Rep el seu nom de la seva localitat tipus, el cap Miseno, a prop de Nàpols, Itàlia.

## Característiques

La misenita és un sulfat de fórmula química K₈H₆(SO₄)₇. Cristal·litza en el sistema monoclínic. Els cristalls són aciculars o en forma de llistons, allargats al llarg de [100] i aplanats en {001}, de més de 3 mil·límetres, en masses fibroses i agregats. És soluble en H₂O, i la solució té un gust amarg i àcid.
Segons la classificació de Nickel-Strunz, la misenita pertany a «07.AD - Sulfats (selenats, etc.) sense anions addicionals, sense H₂O, amb cations grans només» juntament amb els següents minerals: arcanita, mascagnita, mercal·lita, letovicita, glauberita, anhidrita, anglesita, barita, celestina, olsacherita, kalistroncita i palmierita.

## Formació i jaciments

Molt rarament es forma sota condicions fumaròliques. Sol trobar-se associada a altres minerals com: alum-(K), alunogen, halotriquita, metavoltina, pickeringita, sofre, tamarugita i voltaïta. Va ser descoberta l'any 1849 a la Grotta dello Zolfo, a Miseno, Bacoli (Província de Nàpols, Campània, Itàlia). També ha estat descrita a Cerros Pintados (Regió de Tarapacá, Xile) i a la mina Marcel (Alta Silèsia, Polònia).

## Referències

* ↑ «Misenite» (en anglès). Mindat. [Consulta: 11 juliol 2016].
* 1 2 «Misenite» (en anglès). Handbook of Mineralogy. [Consulta: 11 juliol 2016].
# Lluís Miracle Arola

Lluís Miracle Arola (Barcelona, 11 de setembre de 1928 - Barcelona, 25 d’agost de 2019) va ser un editor, jugador i entrenador d'handbol català. Pioner d'aquest esport en la modalitat a onze jugadors i a set.
Va jugar entre d'altres al SEU de Barcelona, a la Unió Atlètica Sant Gervasi, al Junior, al River Plate (Argentina), al Centre d'Esports Sabadell Futbol Club i al FC Barcelona. Al FC Barcelona va compaginar la tasca de jugador, capità i entrenador fins a la seva retirada l'any 1964.
Campió de Catalunya i d'Espanya en la modalitat a onze i a set. Campió de l'Argentina en la modalitat a onze. Va ser dels primers internacionals catalans tant en la modalitat a onze i a set i va formar part de la direcció tècnica de la RFEBM. Guardonat l'any 1987 per la Generalitat de Catalunya com a Forjador de la Història Esportiva de Catalunya en la modalitat d'handbol. Publicà el llibre El Handbol a onze català.

## Referències

* 1 2 3 «Lluís Miracle Arola». Enciclopèdia de l'esport català. Barcelona: Grup Enciclopèdia Catalana. [Consulta: 14 novembre 2019].
* ↑ «Mor Lluís Miracle Arola». L'Esportiu de Catalunya, 30-08-2019 [Consulta: 30 agost 2019].
* ↑ «Defunció de Lluís Miracle Arola». Associació Veterans Handbol FC Barcelona, 30-08-2019. [Consulta: 30 agost 2019].
* ↑ Manolo Montoya. «L'handbol a Catalunya». Enciclòpedia.cat, 30-08-2019. [Consulta: 30 agost 2019].
# Pstree

pstree és una ordre Unix que mostra els processos en execució en forma d'arbre. S'utilitza com una alternativa a l'ordre ps perquè facilita veure les relacions entre processos del sistema. L'arrel de l'arbre és sempre el procés init.

## Referències

* ↑ davidochobits. «Visualizar árbol de procesos en Linux con pstree» (en castellà), 04-06-2018. [Consulta: 20 setembre 2020].

## Vegeu també

* ordre top

## Enllaços externs

* Pàgina oficial a Freshmeat (anglès)
* man page de pstree (anglès)
* The pstree Command segons The Linux Information Project (LINFO) (anglès)
* Exemples d'ús de la comanda pstree Arxivat 2008-05-31 a Wayback Machine.
# Lipovljani

Lipovljani és un municipi de Croàcia que es troba al comtat de Sisak-Moslavina.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# Ramnagar (Bihar)

Ramnagar fou un estat tributari protegit del tipus zamindari, avui al districte de Paschim Champaran o West Champaran a Bihar. La capital era Ramnagar, que avui és una ciutat i àrea notificada situada a 25 km al nord-oest de Bettia, a 27° 10′ N, 84° 19′ E﻿ / ﻿27.17°N,84.32°E﻿ / 27.17; 84.32 que consta al cens del 2001 amb una població de 39.549 habitants.

## Història

El títol de raja de Ramnagar fou conferit per Aurangzeb el 1676, amb cessió de les terres de la comarca. El 1860 els britànics el van reconèixer. Sota dominic britànic formà part de Bengala, districte de Champaran, fins a la creació de la província de Bihar i Orissa el 1912 i després de la de Bihar a la seva partició el 1936.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Ozza Mons

Ozza Mons és un volcà inactiu que està a prop de l'equador del planeta Venus.
Es van descobrir quatre punts de referència de superfície temporalment variables a la zona de ruptura de Ganiki Chasma, propera als volcans Ozza Mons i Maat Mons l'any 2015, el que suggereix una activitat volcànica actual. Tanmateix, interpretar aquests tipus d'observacions des de dalt de la capa dels núvols és un repte.

## Referències

* ↑ Ozza Mons. Gazetteer of Planetary Nomenclature. USGS. Accessed: 7 November 2018.
* ↑ Highly Volcanic Exoplanets, Lava Worlds, and Magma Ocean Worlds: An Emerging Class of Dynamic Exoplanets of Significant Scientific Priority. Wade G. Henning1, Joseph P. Renaud, Prabal Saxena, etal. A white paper submitted in response to the National Academy of Sciences 2018 Exoplanet Science Strategy solicitation, from the NASA Sellers Exoplanet Environments Collaboration (SEEC) of the Goddard Space Flight Center.
* ↑ Active volcanism on Venus in the Ganiki Chasma rift zone Arxivat 2019-05-31 a Wayback Machine.. E. V. Shalygin, W. J. Markiewicz, A. T. Basilevsky, etal. doi:10.1002/2015GL064088. 23 May 2015.
* ↑ Shalygin, E. V., Basilevsky, A. T., Markiewicz, W. J., Titov, D. V., Kreslavsky, M. A., & Roatsch, T. (2012). "Search for ongoing volcanic activity on Venus: Case study of Maat Mons, Sapas Mons and Ozza Mons volcanoes." Planetary and Space Science, 73(1), 294-301.
* ↑ Ozza Mons - Hot lava flows discovered on Venus. Astronomy Now. 19 June 2015.
* ↑ Venus: The Making of an Uninhabitable World. (PDF) Stephen R. Kane, Giada Arney, David Crisp, Shawn Domagal-Goldman, Lori S. Glaze, Colin Goldblatt, Adrian Lenardic, CaymanUnterborn, Michael J. Way. arXive. 2018.

## Vegeu també

* Geologia de Venus
* Vulcanologia de Venus
# Kasatkinita

La kasatkinita és un mineral de la classe dels silicats. Rep el nom en honor d'Anatoly Vital'evich Kasatkin (1970-), mineralogista amateur i col·leccionista sistemàtic de minerals de Moscou, qui va trobar el mineral.

## Característiques

La kasatkinita és un silicat de fórmula química Ba₂Ca₈B₅Si₈O$_{32}$(OH)₃·6H₂O. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema monoclínic.

## Formació i jaciments

Va ser descoberta al dipòsit de Bazhenovskoe, situat a la localitat d'Asbest, a l'óblast de Sverdlovsk (Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Kasatkinite» (en anglès). Mindat. [Consulta: 1r juny 2019].
# Morozovka

«Morozovka» té aquests significats:
* Morozovka (Primórie), localitat del krai de Primórie, a Rússia
* Morozovka (Vorónej), localitat de l'óblast de Vorónej, a Rússia
# Museu francès de Fotografia

El Museu francès de Fotografia (en francès: Musée français de la photographie) és un museu especialitzat en fotografia francesa fundat el 1964 i situat en la comunitat de Bièvres (Essonne) en la regió de l'Illa de França.

## Història

El museu va sorgir com una iniciativa de l'associació fotogràfica local, el Photo-club du Val de Bièvres, per al que va comptar amb un local de l'ajuntament el 1964. El començament va ser la col·lecció de fotografies que havien anat recopilant des de 1950 Jean Fage i el seu fill André.
Des del 22 de gener de 1968 va assumir la seva gestió el ministeri de cultura i el 1972 el Consell general va adquirir la propietat de Val Profond que és la seu actual del museu i consta de tres-cents metres quadrats construïts, envoltats d'un parc de cinc mil metres quadrats. Encara que entre 1973 i 1974 va ser gestionat per l'associació anomenada Musée Français de la Photographie continua pertanyent al ministeri de cultura. Des de 2002 compte amb la consideració de «Museu de França».

## Col·lecció

Disposa d'una important col·lecció de càmeres fotogràfiques i una ingent quantitat de fotografies antigues i contemporànies que han estat el fruit de diverses donacions. Completa les seves instal·lacions amb una biblioteca i un fons documental força complet.
A la seva exposició permanent es poden contemplar daguerreotips i unes dues mil cinc-centes peces dels equips fotogràfics utilitzats des del segle xviii fins als nostres dies.
* Alguns exemples d'aparells fotogràfics del museu

## Referències

* ↑ Sougez i Pérez Gallardo, 2003, p. 320.
* ↑ «Historique du musée» (en francès). amis du musée français de la photographie. Arxivat de l'original el 2008-05-18. [Consulta: 14 juliol 2013].
* ↑ «Liste des musées de France sur le site du ministère de la Culture» (PDF) (en francès). Ministère de la Culture. Arxivat de l'original el 2008-12-03. [Consulta: 14 juliol 2013].

## Bibliografia

* Sougez, M.L.; Pérez Gallardo, H. Diccionario de historia de la fotografía (en castellà). Madrid: Ediciones Cátedra, 2003. ISBN 84-376-2038-4.

## Enllaços externs

* Breu descripció del museu. (castellà) Arxivat 2010-06-28 a Wayback Machine.